[DATO]

**Udenlandsrejser og coronavirus**

Vi vil med denne skrivelse informere dig om de retningslinjer, som indtil videre gælder i [virksomhedens navn] for medarbejdernes ferierejser til udlandet.

**Rejsevejledning fra Udenrigsministeriet**

Udenrigsministeriet indførte den 11. december 2020 en ny regional tilgang til rejsevejledninger til EU- og Schengenlandene samt Storbritannien.

Den regionaliserede model betyder, at rejser til lavrisikoregioner i karantænelande (såkaldte ”orange lande”) fremover vil være mulige, og tilsvarende at ikke-nødvendige rejser til højrisikoregioner i åbne lande (såkaldte ”gule lande”) fremover vil blive frarådet.

Du kan læse Udenrigsministeriets rejsevejledning her: <https://um.dk/da/rejse-og-ophold/rejse-til-udlandet/coronavirus/>

**Åbne lande eller karantænelande**

Åbne lande/lavrisikoregioner markeres med gult i Udenrigsministeriets rejsevejledning, hvilket betyder, at rejsende opfordres til at være opmærksomme på deres personlige sikkerhed og holde sig opdateret.

Karantænelande/højrisikoregioner markeres med orange i Udenrigsministeriets rejsevejledning, hvilket betyder, at ikke-nødvendige rejser frarådes.

Vi opfordrer dig kraftigt til at holde dig ajour med Udenrigsministeriets rejsevejledning, hvis du planlægger at rejse på ferie til udlandet.

**Hvis du rejser til et ”gult” land/region**

Hvis du rejser på ferie til et ”gult” lande, gælder der ingen opfordring til selvisolation efter hjemkomst.

Du skal derfor møde på arbejde efter ferien på normal vis.

[Vi vil dog under alle omstændigheder gerne have, at du tager en coronatest hurtigst muligt efter hjemkomst.]

**Hvis du rejser til et ”orange” land/region**

Hvis du planlægger at rejse på ferie til et ”orange” land/region, vil vi kraftigt henstille til, at du ikke gennemfører rejsen af hensyn til smitterisikoen for dig og dine kolleger.

Hvis du alligevel vælger at gennemføre en ferierejse i strid med Udenrigsministeriets rejsevejledning, må du forvente, at vi ikke vil kunne modtage dig på arbejde i op til 10 dage efter din hjemkomst. De op til 10 dages selvisolation, som sundhedsmyndighederne anbefaler, vil kunne brydes ved negativt testsvar foretaget tidligst på fjerdedagen efter indrejse i Danmark.

De op til 10 dages selvisolation vil være uden løn, medmindre vi vurderer, at du kan arbejde hjemmefra, eller vi aftaler, at du kan afvikle yderligere ferie, afspadsering mv. Din adfærd vil eventuelt også kunne få ansættelsesretlige konsekvenser i form af opsigelse eller evt. bortvisning, hvis dit fravær udgør en belastning for driften.

Hvis du bliver smittet med coronavirus under en ferierejse i strid med Udenrigsministeriets rejsevejledninger, må du forvente, at det vil blive anset for selvforskyldt sygefravær. Du vil i så fald ikke have ret til sygeløn under sygefraværet, ligesom din adfærd eventuelt vil kunne få ansættelsesretlige konsekvenser i form af opsigelse eller evt. bortvisning, hvis dit fravær udgør en belastning for driften.

Af hensyn til smitterisikoen for dig og dine kolleger beder vi dig straks oplyse, hvis du planlægger at gennemføre eller evt. allerede for nylig har gennemført en ferierejse til et ”orange” land/region, så vi kan træffe vores forholdsregler.

**Hvis landet skifter fra gul til orange under din ferie**

Hvis rejsevejledningen landet/regionen, som du opholder dig i, skifter farve fra gul til orange under opholdet, kan du blive i landet/regionen, indtil opholdet er slut. Sundhedsmyndighederne opfordrer dog fortsat til, at du tager en coronatest ved hjemkomst.

Hvis du kommer hjem fra et land/region, der har skiftet farve fra gul til orange under din ferie, skal du hurtigst muligt tage kontakt til din nærmeste chef, så I sammen kan aftale, hvordan I håndterer situationen, herunder om du evt. skal blive hjemme, indtil resultatet af en coronatest foreligger.

**Hvis du har spørgsmål?**

Hvis du har spørgsmål eller bemærkninger til ovenstående, er du velkommen til at kontakte [person] på [tlf.] og [e-mail].

Husk også generelt at overholde Sundhedsstyrelsens generelle råd til forebyggelse af smittespredning, uanset hvor og hvordan du holder ferie.

Med venlig hilsen

[Virksomheden]